

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 22/08/2025

**ΔΕΛΤΙΟ ΤΥΠΟΥ**

**Σημαντικό έργο υποδομής παίρνει σάρκα και οστά στην Λευκάδα – Ξεκίνησαν οι εργασίες αντικατάστασης του υποθαλάσσιου αγωγού νερού.**

**Σημαντικό έργο υποδομής παίρνει σάρκα και οστά στην Λευκάδα,** καθώς ξεκίνησαν οι εργασίες για την αντικατάσταση του υποθαλάσσιου αγωγού νερού που συνδέει την Αιτωλοακαρνανία με το νησί μας. Ανάδοχος του έργου είναι η εταιρεία **ΤΕΡΝΑ Α.Ε.Σ.**, η οποία έχει αναλάβει την υλοποίηση μιας από τις πιο κρίσιμες παρεμβάσεις για την καθημερινότητα των πολιτών και την βιώσιμη ανάπτυξη του τόπου.

**Η αντικατάσταση του παλαιού και φθαρμένου αγωγού,** που επί σειρά ετών παρουσίαζε σοβαρές βλάβες, **θα δώσει οριστική λύση στα χρόνια προβλήματα υδροδότησης της Λευκάδας,** ιδιαίτερα κατά την τουριστική περίοδο, όταν οι ανάγκες σε νερό αυξάνονται σημαντικά.

**Το έργο περιλαμβάνει την τοποθέτηση νέου αγωγού τελευταίας τεχνολογίας,** με υψηλές προδιαγραφές αντοχής και ασφάλειας, διασφαλίζοντας τη σταθερή παροχή και την ποιότητα του νερού για τους κατοίκους και τους επισκέπτες.

**Ο Δήμαρχος Λευκάδας, Δρ. Ξενοφών Βεργίνης δήλωσε:  
«Η αντικατάσταση του υποθαλάσσιου αγωγού νερού είναι ένα έργο πνοής για τη Λευκάδα. Πρόκειται, για μια υποδομή που θα εξασφαλίσει την επάρκεια και την ποιότητα του νερού για τις επόμενες δεκαετίες, απαλλάσσοντας το νησί μας από χρόνιες δυσκολίες. Με τη συνεργασία όλων, καταφέρνουμε να κάνουμε πράξη ένα αίτημα που εκκρεμούσε για πολλά χρόνια».**

**Από τον Δήμο Λευκάδας**